3. ΝΟΜΟΘΕΤ. ΔΙΑΤΑΓΜΑ υπ’ αριθ. 686 της 13 Σεπτ./12 Νοεμ. 1941 Περί παραδόσεως υπό των κατόχων Τραπεζογραμματίων και Μακεττών μη νομίμως κυκλοφορούντων. Επεκυρώθη και διετηρήθη εν ισχύϊ δια του άρθρ. 4 Ν.Δ. 624/1948. Άρθρ.1.-Απαγορεύεται απολύτως η παρ’ οιουδήποτε φυσικού ή νομικού προσώπου, πλην της Τραπέζης της Ελλάδος, κατοχή Ελληνικών τραπεζογραμματίων μη τεθέντων νομίμως εις κυκλοφορίαν κατά τας διατάξεις του νόμου, ως επίσης σχεδιαγραμμάτων (Μακεττών) τοιούτων τραπεζογραμματίων. Οι τυχόν κατέχοντες τοιαύτα τραπεζογραμμάτια δέον να παραδώσωσι ταύτα επί αποδείξει, εντός δέκα ημερών από της δημοσιεύσεως του παρόντος νόμου, εις το πλησιέστερον Κατάστημα ή Πρακτορείον της Τραπέζης της Ελλάδος ή εν ελλείψει τοιούτου εις την Αστυνομικήν αρχήν της περιφερείας του. Οι μετά την πάροδον της προθεσμίας ταύτης συλλαμβανόμενοι κατέχοντες τοιαύτα τραπεζογραμμάτια τιμωρούνται εφ’ όσον δεν συντρέχει περίπτωσις επιβολής βαρυτέρας ποινής με φυλάκισιν τριών μηνών μέχρις ενός έτους, εάν δε αποδειχθή ότι κατείχον ταύτα επί τω σκοπώ όπως παραποιήσωσι ταύτα δια πλαστογραφίας εις τραπεζογραμμάτια νομίμως κυκλοφορούντα, τιμωρούνται με την ποινήν της αποπείρας πλαστογραφίας, της προβλεπομένης και τιμωρουμένης υπό του άρθρ. 259 Ποινικού Νόμου. 26.Α.δ.2-3 Τραπεζογραμμάτια Η αγορά και μόνη τοιούτων τραπεζογραμματίων θεωρείται απόδειξις του σκοπού της δια πλαστογραφίας παραποιήσεως, χωρίς ν’ απαιτήται άλλη περαιτέρω έρευνα προς απόδειξιν του σκοπού τούτου. Άρθρ.2.-Οι πωλούντες τοιαύτα τραπεζογραμμάτια εις οιονδήποτε φυσικόν ή νομικόν πρόσωπον πλην της Τραπέζης της Ελλάδος τιμωρούνται, εφ’ όσον δεν συντρέχη περίπτωσις επιβολής βαρυτέρας ποινής με φυλάκισιν τριών μηνών μέχρις ενός έτους. Άρθρ.3.-Με φυλάκισιν τουλάχιστον τριών μηνών τιμωρείται όστις άνευ παραποιήσεως δια πλαστογραφίας ή άλλου τρόπου θέτει εις κυκλοφορίαν τραπεζογραμμάτια, περί των οποίων ετέλει εν γνώσει, ότι δεν έχουσι τεθή νομίμως εις κυκλοφορίαν εν τη χώρα. Άρθρ.4.-1.Όστις έχει γνώσιν κατοχής παρά τινος τραπεζογραμματίων γνησίων μεν, μη τεθέντων όμως νομίμως εις κυκλοφορίαν παρά της Τραπέζης της Ελλάδος ή του τόπου, όπου είναι εναποτεθειμένα τα τοιαύτα τραπεζογραμμάτια, δεν αναγγέλει το πράγμα εις την Αρχήν εντός 24 ωρών, αφού ήθελε πληροφορηθή τούτο, τιμωρείται με φυλάκισιν, εάν δεν είναι εξ εκείνων, περί ων διέλαβε το άρθρ. 130 εδάφ. 3 του Ποινικού Νόμου. 2.Οι τυχόν πωλήσαντες τοιαύτα τραπεζογραμμάτια εις άλλο πλην της Τραπέζης της Ελλάδος υποχρεούνται, όπως εντός οκτώ ημερών από της δημοσιεύσεως του παρόντος Νόμου ανακοινώσωσι εις την αστυνομίαν της περιφερείας των το ονοματεπώνυμον και τα λοιπά στοιχεία ταυτότητος του αγοραστού καθώς και το ποσόν των τραπεζογραμματίων τα οποία τω επώλησαν, άλλως τιμωρούνται με φυλάκισιν ενός μηνός μέχρις έξ μηνών. Αρθρ.5.-Προς τους μηνυτάς ιδιώτας ή δημόσια όργανα και πάντα συμπράττοντα δια την βεβαίωσιν μιας των παραβάσεων του παρόντος νόμου παρέχεται υπό της Τραπέζης της Ελλάδος μετά την έκδοσιν καταδικαστικής αποφάσεως υπό του οικείου Δικαστηρίου υλική αμοιβή οριζομένη κατά την κρίσιν Επιτροπής αποτελουμένης εκ τριών υπαλλήλων της Τραπέζης της Ελλάδος οριζομένης υπό του Διοικητού αυτής. 